Ha elkaptak volna rögtön a főiskola után
Vermont állam kormányzati épületében,
ahol éppen lobbista gyakornok voltam,
és megkérdezik, mit akarok kezdeni az életemmel,
azt mondtam volna,
hogy pont most tettem le a 'Hanjü Sujping Kaosi' vizsgát,
a kínai ekvivalencia vizsgát,
és jogot fogok tanulni Pekingben,
és javítani fogom a kapcsolatot Amerika és Kína között
fentről-lefelé irányuló politikai lépésekkel,
és a jogrendszer reformjaival.
(Nevetés)
(Taps)
Volt egy tervem,
és sosem gondoltam,
hogy később bármi közöm lesz
a bendzsóhoz.
Nem tudtam,
hogy mekkora hatással lesz rám egy este,
amikor egy összejövetelen
meghallottam a hangját egy lemezjátszóból,
ami a szoba sarkában volt.
Doc Watson szólt,
és éppen a "Shady Grove" számot énekelte.
♫ Shady Grove, kicsi szerelmem ♫
♫ Shady Grove, kedvesem ♫
♫ Shady Grove, kicsi szerelmem ♫
♫ Visszatérek Harlanbe. ♫
Ez a dal annyira gyönyörű volt,
Doc éneke
és a bendzsó hullámzó, ritmikus hangja.
Miután teljesen megszállottja lettem a
kínai kultúra kivételes gazdagságának
és történelmének,
megkönnyebbülésként hatott rám ez a zene,
ami teljesen amerikai volt,
és igazán lenyűgöző.
Tudtam, hogy magammal kell vinnem egy bendzsót Kínába.
Tehát mielőtt a jogi egyetemre mentem Kínába,
vettem egy bendzsót, beletettem a kis piros táskámba,
és keresztülutaztam az Appalachia régión,
és megtanultam egy jó néhány amerika dalt,
majd Kentuckyban kötöttem ki,
a Nemzetközi Bluegrass Zenei Egyesület összejövetelén.
Egyik este egy folyosón ültem,
és néhány lány odajött hozzám.
Azt mondták: "Helló, játszol velünk egyet?"
Én meg rávágtam, hogy persze.
Megfogtam a bendzsómat,
és kissé idegesen eljátszottam velük négy dalt, amiket ismertem.
Aztán egy lemezkiadó vezetője odajött hozzám,
és meghívott a Tennessee állambeli Nashville-be, hogy készítsünk egy felvételt.
(Nevetés)
Mindez már nyolc éve történt,
és elmondhatom, nem mentem Kínába, hogy ügyvéd legyek.
Ehelyett Nashville-be mentem,
és néhány hónap után már dalokat írtam.
Az első dalomat angolul írtam,
a másodikat kínaiul.
(Zene)
[Kínai]
Az ajtódon kívül a világ vár rád,
hívogat a egy hang a szíved mélyén már.
A Föld minden pontja figyel, hát
kislány indulás!
Gyerünk, indulás!
(Taps)
Már nyolc éve volt ez a sorsfordító este Kentuckyban.
Több ezer szereplésem volt már.
Együtt dolgoztam
nagyon sok hihetetlen, inspiráló zenésszel szerte a világon.
Látom a zene erejét.
Látom, ahogy a zene
összeköti a kultúrákat.
Látom, amikor állok a színpadon
egy Bluegrass fesztiválon Kelet-Virginiában,
amint végignézek a kerti székek tengerén,
és feltörnek belőlem a kínai dalok.
[Kínai]
Mindenkinek tágra nyílik a szeme,
mintha ki akarna esni a fejükből.
És azt kérdezik: "Mit csinál ez a lány?"
A műsor után odajönnek hozzám,
és mindenki mesélni akar valamit.
Mindegyikük odajön, hogy
"Tudja a nagynénim testvérének a bébiszitternének a kutyájának a csirkéje Kínába ment,
és örökbe fogadott egy kislányt."
És mondok valamit. Olyan, mintha mindenkinek lenne egy története.
Hihetetlen.
Aztán Kínába megyek,
és egy egyetem színpadán állok.
Elkezdek énekelni egy kínai dalt,
és mindenki együtt énekel velem,
élvezettel ordítanak,
ezzel a lánnyal,
akinek ilyen a haja és a hangszere,
és aki mégis az ő zenéjüket énekeli.
És ami még fontosabb, hogy látom,
ahogy a zene ereje összeköti a szíveket.
Például, amikor Szecsuán tartományban voltam,
és énekeltem a földrengés által súlytott övezetekben,
az áttelepített iskolákban,
egy kislány odajött hozzám.
[Kínai]
"Wong nővér", -- mondta.
-- Wong és Washburn: ugyanaz.--
"Wong nővér, énekelhetek neked egy dalt,
amit anyukám énekelt még nekem,
mielőtt a földrengés áldozatául esett?"
Leültem,
ő pedig az ölembe ült,
és elkezdte énekelni a dalát.
A teste melege és
a pirospozsgás arcáról legördülő könnyek meghatottak
engem is, és sírni kezdtem.
A fény, ami a szeméből áradt
olyan volt, hogy bármeddig elidőztem volna benne.
Abban a pillanatban nem amerikaiak voltunk,
sem kínaiak,
csak halandók,
akik közösen ülnek abban a fényben, ami ezen a világon tart minket.
Szeretnék ebben a fényben lakni
Önökkel és mindenkivel.
Most már tudom, hogy az amerikai és kínai kapcsolatnak
nincs szüksége mégegy ügyvédre.
Köszönöm.
(Taps)